ไปไม่ได้
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 14 มี.ค. 2554
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 14 มี.ค. 2554
...ดัชนีวันศุกร์ 11 มี.ค.ที่ผ่านมา ปิด 1,007.06 จุด ร่วง 12.16 จุด หรือ 1.19% มูลค่าซื้อขาย 28,549 ล้านบาท 
...ต่างชาติซื้อสุทธิเล็กน้อย 305 ล้านบาท
...ตลาดหุ้นทั่วโลกรวมทั้งไทย ถูกคลื่นสึนามิซัดญี่ปุ่น ร่วงระเนระนาด นอกเหนือจากการเคลื่อนไหวของเหตุการณ์ตะวันออกกลางที่ลุกลามไปประเทศต่างๆ ต้นเหตุทำราคาน้ำมันพุ่ง แล้วความกังวลปัญหาหนี้ยุโรปยังไม่หมด ฉะนั้นหุ้นไทยสัปดาห์นี้จะไปไหนไม่ได้ ช่วงสั้นๆ มีสิทธิลงไปเล่นต่ำกว่า 1,000 จุด ได้อีกรอบ
...สนุกกันเพลินไปนิ้ด “จี สตีล” (GSTEEL) ไม่พลาดโดนเชือดวางเงินสดก่อนซื้อ (แคชบาลานซ์) ตามคาดตั้งแต่วันที่ 14 มี.ค.-1 เม.ย.นี้ 
...คำสารภาพ โพลีเพล็กซ์ (PTL) ว่าผู้ถือหุ้นใหญ่ “โพลีเพล็กซ์ เอเชีย พีทีอีPAPL” ทิ้งหุ้นออกไป 152 ล้านหุ้น หรือ 19% จากที่ถือทั้งหมด 53.5% ระหว่างวันที่ 8 ต.ค. 2553-9 มี.ค. 2554...ตบท้ายแขกปลอบใจยังไงๆ ผู้ถือหุ้นใหญ่ทั้ง PAPL และโพลีเพล็กซ์ คอร์ปอเรชั่น (PCL) ถือรวมกัน 51% จากเดิม 70% ไม่ทิ้งอีกแล้ว (หากจับไม่ติด)
...“จรัมพร โชติกเสถียร” เอ็มดีตลาดหุ้น เดินทางไปโรดโชว์ที่ญี่ปุ่น ตอนนี้เดินทางกลับไทยปลอดภัยแม้ว่าจะ เจอแผ่นดินไหวญี่ปุ่น เมื่อวันศุกร์ และลุ้นระทึกติดอยู่ที่สนามบินนาริตะ
...ฟาก “สมพร จึงรุ่งเรืองกิจ” บิ๊กบอสไทยซัมมิท กรุ๊ป อยู่ระหว่าง ทัวร์ธุรกิจอยู่ซัวเถา ประเทศจีน ยังสบายๆ แผ่นดินไม่ไหวจากญี่ปุ่น